CELEX: 32011D0687
Language: lt
Date: 1318550400000
Title: 2011/687/CFSP: 2011 m. spalio 14 d. Tarybos sprendimas 2011/687/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO

15.10.2011   
            
            
               LT
            
            
               Europos Sąjungos oficialusis leidinys
            
            
               L 270/31
            
         TARYBOS SPRENDIMAS 2011/687/BUSP
   2011 m. spalio 14 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1), EULEX KOSOVO
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:
   
               (1)
            
            
               2008 m. vasario 4 d. Taryba priėmė Bendruosius veiksmus 2008/124/BUSP (2);
            
         
               (2)
            
            
               2009 m. birželio 9 d. Taryba priėmė Bendruosius veiksmus 2009/445/BUSP (3), kuriais buvo iš dalies pakeisti Bendrieji veiksmai 2008/124/BUSP, padidinant orientacinę finansavimo sumą su Europos Sąjungos teisinės valstybės misija Kosove (toliau – EULEX KOSOVO) susijusioms išlaidoms padengti, kol baigs galioti Bendrieji veiksmai 2008/124/BUSP;
            
         
               (3)
            
            
               2010 m. birželio 8 d. Taryba priėmė Sprendimą 2010/322/BUSP (4), kuriuo Bendrieji veiksmai 2008/124/BUSP buvo iš dalies pakeisti ir jų galiojimas pratęstas dvejų metų laikotarpiui iki 2012 m. birželio 14 d., ir iki 2010 m. spalio 14 d. nustatyta orientacinė finansavimo suma;
            
         
               (4)
            
            
               Tarybos sprendime 2010 m. spalio 15 d. 2010/619/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (5), numatytos orientacinės finansavimo sumos, skirtos išlaidoms, susijusioms su EULEX KOSOVO iki 2011 m. spalio 14 d., padengti, taikymas turėtų apimti laikotarpį iki 2011 m. gruodžio 14 d.;
            
         
               (5)
            
            
               EULEX KOSOVO bus vykdoma sąlygomis, kai padėtis gali pablogėti ir galėtų pakenkti bendros užsienio ir saugumo politikos tikslams, nustatytiems Sutarties 21 straipsnyje;
            
         
               (6)
            
            
               todėl reikėtų atitinkamai iš dalies pakeisti Bendruosius veiksmus 2008/124/BUSP,
            
         PRIĖMĖ ŠĮ SPRENDIMĄ:
   1 straipsnis
   Bendrųjų veiksmų 2008/124/BUSP 16 straipsnio 1 dalis pakeičiama taip:
   
      „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
      Orientacinė finansavimo suma, skirta su EULEX KOSOVO susijusioms išlaidoms padengti nuo 2010 m. spalio 15 d. iki 2011 m. gruodžio 14 d., yra 165 000 000 EUR.
      Sprendimą dėl orientacinės finansavimo sumos, skirtos vėlesnio EULEX KOSOVO laikotarpio išlaidoms padengti, priima Taryba.“
   
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. spalio 14 d.
      
         
            Tarybos vardu
         
         
            Pirmininkas
         
         M. DOWGIELEWICZ
      
   
   
      (1)  Pagal Jungtinių Tautų Saugumo Tarybos rezoliuciją 1244 (1999).
   
      (2)  OL L 42, 2008 2 16, p. 92.
   
      (3)  OL L 148, 2009 6 11, p. 33.
   
      (4)  OL L 145, 2010 6 11, p. 13.
   
      (5)  OL L 272, 2010 10 16, p. 19.